LESSE VIR WEEK 20 TOT 24 APRIL 2020 (datum)

Leerlinge moet hierdie werk in hul boeke afskryf.

 LES 7: RESENSIES (opskrif)

Wat is resensies?

* ‘n Geskrewe stuk kritiek oor ‘n toneelopvoering, fliek, boek, musiek of kunswerk.
* ‘n Resensent is die persoon wat die skryfstuk skryf. Hulle word opgelei op universiteit om ‘n stuk te bestudeer, analiseer en dan opbouende kritiek te lewer.

Hoe word ‘n resensie geskryf?

* **Skryf eerstens ‘n inleiding wat die volgende bevat**:
1. Titel
2. Wie die toneel geskryf het
3. Wie die regiseur is
4. Enige relevante geskiedkundige feite (bv het die skrywer vorige werke gedoen?)
5. Naam van die produksie maatskappy
6. Waar en wanneer die opvoering plaasgevind het
* Gee kortliks agtergrond van die storie, sonder om die hele storie te vertel:
1. Opset
2. Ligging van die toneel
3. Hoofkarakters
4. Konflik
5. Noem wat opgemerk is ten opsigte van:
6. Individuele karaktarisering van akteurs
7. Kostuums
8. Tegniese elemente (dekor, beligting ens.)
* **Skryf opbouende kritiek. Bv. Hoe die volgende dalk beter/anders gedoen kon word:**
1. Kostuums
2. Beligting/klank
3. Toneelspel deur akteurs
4. Spesiale effekte
5. Lees, waar moontlik, ‘n kopie van die toneel-stuk voor jy die optrede gaan kyk.
6. Hou notaboek byderhand om nota’s te maak.
7. Verwys na die gedrukte program vir korrekte spelling van name van akteurs en die produksiespan.

Huiswerk:

Gaan soek op die internet na ‘n resensie wat onlangs gedoen is oor ‘n Afrikaanse fliek of toneelopvoering. Jy kan ook in Huisgenoot of Vrouekeur kyk vir resensies van ‘n Afrikaanse fliek.

Plak dit in jou skrif as ‘n voorbeeld.

LES 8: VERSKILLENDE VORME VAN DRAMA

1. Komedie
* Snaaks, tree onverwags op, ongewoon, geskik vir die hele gesin.
1. Tragedie
* Dood kom voor, gevoel van verlies, ongelukkige gebeurtenis. Veral deur antieke Grieke gebruik.
1. Musiekblyspel
* Sluit musiek, dans en sang in. Groot groep koorlede wat dans en sing.
* Daar is net ‘n paar hoofspelers wat hoofrolle vertolk en solo’s sing.
* Handel gewoonlik oor twee verliefdes wat wil trou, met ‘n jaloerse persoon wat dit wil verhoed.
* Musiekblyspele eindig gewoonlik gelukkig.
* Met die eindtoneel verskyn almal wat deel was van die rolspel en hulle sing ‘n vrolike lied.
1. Poppespel

Poppe speel die rolle. Word verdeel in volgende soorte poppe:

* Handpoppe
* Vingerpoppe
* Marionette
* Lewensgrootte poppe (mense binne-in)
* Skadupoppe
1. Pantomime:
* ‘n Tradisionele sprokie wat modern gemaak is. Voeg bv in “Rooikappie het haar selfoon…”
* Gewoonlik word mansrolle aan vroue gegee en andersom.
* Die held(in) word deur jong aantreklike akteurs vertolk.
* Voer gewoonlik in die tydperk rondom Kersfees dit op.
* Dit is baie snaaks en geskik vir die hele gesin.
1. Mimiek: Gebruik slegs gebare om ‘n storie te vertel. Praat glad nie, maak nie geluide.
2. Opera: Vertel storie deur **sang** en **musiek**.
3. Ballet: Vertel storie deur **dans** en **musiek**.

HUISWERK:

Maak ‘n vingerpop deur karton, gom, knopies, wol (of enige materiaal wat in jou huis beskikbaar is) te gebruik. Dit moet op jou wysvinger pas. Plak dit in jou skrif.





